OpenLLM-France/wikimedia huggingface dataset:
# Ex Machina (filma)

Ex Machina, baita ex_machina edota EX_MACHINA bezala ere, 2015eko Alex Garland estatubatuar zinema zuzendari, ekoizle, gidoilari eta idazleak zuzendu, ekoitzi eta idatzitako zientzia-fikziozko thriller film independiente bat da. Domhnall Gleeson, Alicia Vikander, Sonoya Mizuno eta Oscar Isaac aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Caleb (Domhnall Gleeson) Bluebook munduko internet bilatzaile konpainia handienean lan egiten duen 24 urteko kodifikatzaileak lehiaketa bat irabazi du, saria Alaskako mendietan dagoen ikerketa zentru batean isolaturik bizi zen Nathan (Oscar Isaac) konpainiaren presidente xelebrea bisitatzea izango da. Caleb kokaleku isolatu hartara iristean, esperimentu bitxi eta erakargarri batean parte hartu beharko duela jabetuko da, Ava (Alicia Vikander) munduko lehenbiziko adimen artifizialdualarekin elkarbizitzea, berau neska gazte eder itxura duen robot batean gorpuztua dago.

## Aktoreak

* Alicia Vikander: Ava
* Domhnall Gleeson: Caleb Smith
* Oscar Isaac: Nathan Bateman
* Sonoya Mizuno: Kyoko
* Symara A. Templeman: Jasmine
* Elina Alminas: Amber
* Gana Bayarsaikhan: Jade
* Tiffany Pisani: Katya
* Claire Selby: Lily
* Corey Johnson: Jay, helikoptero pilotua

## Kanpo estekak

* Ex Machina filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q16635326
# Ewoks: The Battle for Endor

Ewoks: The Battle for Endor (euskaraz: «Ewoks: Endorreko gudua»), 1985eko Ken eta Jim Wheat estatubatuarrek zuzendutako zientzia-fikziozko eta abentura film bat da. Star Wars unibertsoan oinarritua dago, Endor ilargian. Caravan of Courage: An Ewok Adventure (1984) filmaren jarraipena izan zen.

## Argumentua

Oharra: Atal honek istorio osoa edo amaiera argitzen du.
Cindel Towani umezurtz geratu ondoren ewokekin bat egiten duen neskato txiki bat da, bere herria zelatatzen ari diren bilauak garaitzen laguntzeko asmoz, Endor Ilargiaz jabetu baitira.

## Aktoreak

| Aktorea | Pertsonaia |
| Warwick Davis | Wicket W. Warrick |
| Aubree Miller | Cindel Towani |
| Wilford Brimley | Noa Briqualon |
| Carel Struycken | Terak |
| Siân Phillips | Charal |
| Niki Botelho | Teek |
| Paul Gleason | Jeremitt |
| Eric Walker | Mace |
| Marianne Horine | Sorgin Gaztea |
| Daniel Frishman | Deej |
| Tony Cox | Willy |
| Pam Grizz | Shodu |
| Roger Johnson | Teniente |
| Michael Pritchard | Karta-jokalaria #1 |
| Johnny Weissmuller Jr. | Karta-jokalaria #2 |
| Matthew Roloff | Ewok elbarritua |

## Kanpo estekak

* Datuak: Q738360
# Ewood Park

Ewood Park, Ingalaterrako Blackburn hiriko futbol zelai bat da, Lancashire konderrian. Blackburn Rovers Football Club futbol taldearen egoitza da.
1882an eraiki eta inauguratu zen.

## Iruditegia

* Barnealdeko ikuspegi panoramikoa.
* Walker Steel harmaila.
* Barnealdea.
* Jack Walker oroigarria.

## Kanpo estekak

* Datuak: Q245085
* Multimedia: Ewood Park / Q245085
# Ex aequo

    Ez nahasi ex aequo et bono esaerarekin.
Ex aequo "berdin", "ados", esan nahi duen latinezko esaera da. Lehiaketa batean lehiakide bik edo gehiagok sari bera lortzen dutenean erabiltzen da.
Gramatikoki, esaerak bi zati ditu: ex preposizioa eta aequus, -a, -um ('berdin') hitzaren ablatiboa.

## Kanpo estekak

* Datuak: Q590503
# Ex aequo et bono

    Ez nahasi ex aequo esaerarekin.
Ex aequo et bono zuzenbidean "zuzena eta onaren arabera" esan nahi duen latinezko esaera da. Esapide honekin epaileek auzia amaitzeko araberako erabakia emateko ahalmena dutela esaten dugu.

## Kanpo estekak

* Datuak: Q550164
# Ex ante, ex post

Ex ante eta ex post bereziki aurresan eta aurreikuspenei buruz erabiltzen diren latinezko esamoldeak dira.
Aurresan bat ex ante egin dela esaten da, modu erretrospektiboan egin denean, hau da, iraganeko balio bati buruz eta jakinda a priori, edo aldez aurretik, zein den benetan suertatu den balioa.
Aurresanak ex post direla esaten da, modu prospektiboan egiten direnean, hau da, etorkizuneko aldi bati buruzkoa, eta beraz, aldez aurretik zein balio suertatu behar den jakin gabe.

## Kanpo estekak

* Datuak: Q940039
# Erritu hispano-bisigotiko

Erritu hispano-bisigotikoa edo mozarabiar erritu VI. mendean, Bisigodoen Erresumako matxinaden garaian, sortutako liturgia izan zen, XI. mendean erromatar errituak ordezkatu zuen arte iraun zuena. Egun, anglikanismoarekin komunioan dagoen Espainiar Eliza Erreformatu Episkopalak erabiltzen du.
XI. mendean, Nafarroako, Leongo eta Gaztelako erregeek beneditar monjeen ezarpena babestu zuten. Hauek Urbano II.a eta Gregorio VII.a aita santuen tesi erreformisten aldekoak ziren, erromatar erritu bultzatzen zutenak. Mendearen erdian, Coyanzako kontzilioak (1050), Joan II.a Iruñeko apezpikua eta Gomez Calahorrako apezpikuaren presentzia izan zuena, erromatar erritu onartu zuen. Tokiko klerikoek erresistentzia gogorra azaldu arren, 1080ean Burgosen kontzilio orokor bat egin zuten eta mozarabiar erritu galarazi zuten. Oraindik musulmanen eskuetan zeuden eskualdeetan mozarabiar komunitateek mantendu zuten baina gainbeheran.

## Erreferentziak

* ↑ (Gaztelaniaz) Liturgia de la Iglesia Española Reformada Episcopal (1954). .

## Kanpo estekak

* Datuak: Q540405
# Errizino-olio

Errizino-olioa akain-belarraren hazitik ateratzen den landare olio mota bat da. Likidoa kolore gabea edota arinki horixka bat du, ez du usainik eta zapore oso motela du. Irakite puntua 313 ° C eta 961 kg / m3-ko dentsitatea ditu. Dauzkan koipe azido kateen %90a azido errizinoleikotik datorzkio; bere beste osagai narbarmenetako batzuk azido oleikoa eta azido linoleikoa dira.
Antzinatik sendagarri erabilpenak eman zaizkio, denetan ezagunena libragarri gisa. Bestalde, Hego Euskal Herria eta Espainian Espainiako Gerra Zibilan eta ondorengo Francoren diktadurako jazarpenean ohiko zigorren artean errizino-olio gaindosiak edatera derrigortzea zegoen, bereziki emakumeei, libragarria izanik, pixa eta kaka eraginarazi eta denen aurrean lotsagarri gera zitezen.

## Erreferentziak

* ↑ " Las hermanas Daria y Mercedes Buxadé Adroher se unieron en Mallorca a una expedición republicana como personal sanitario. Fueron detenidas por los falangistas que quisieron "comprobar" su virginidad. En el cuartel fueron brutalmente violadas. Después las obligaron a tomar aceite de ricino, que provocaba diarreas constantes, y fueron "paseadas" por las calles por su captores.", Violaciones, humillación y tortura: así trató el franquismo a las mujeres detenidas. Playgroundnoticias (Gaztelaniaz)
* ↑ Breve y truculenta historia del aceite de ricino. 2009ko apirilaren 2a, La Pluma Viperina (Gaztelaniaz)

## Kanpo estekak

* Datuak: Q337492
* Multimedia: Castor oil / Q337492
# Errizoma

Biologian, errizoma lurpeko zurtoin eraldatu bat da, zenbait begi dituena eta luzetara hazten dena. Haren adabegietatik sustraiak eta kimu belarkarak hazten dira.
Errizomak etengabe hazten dira; urteen poderioz, parterik zaharrenak hil egiten dira, baina kimu berriak ematen ditu, eta, hala, eremu handia har dezake.
Ugalketa begetatibo (sexurik gabe ugalketa) mota hau espezie askok dute, hala nola lirioak eta jengibreak. Errizomak zatitu egin daitezke, baldin eta bakoitzak gutxienez begi bat badauka, eta bakoitza bere aldetik landatu.
Landare errizomadunak bizikorrak dira; klima hotzeko eskualdeetan, aireko partea galtzen dute, eta lurpeko parteak bizirik jarraitzen du, mantenugaiak atxikiz, hurrengo sasoirako.
Hazteko eta adarkatzeko moduaren arabera, errizomak bitan sailkatzen dira: sinpodialak eta monopodialak.
    - Errizoma sinpodialetan, atal bakoitza ondoz ondoko begi axilarren hazkundeari dagokio. Atal bakoitzaren amaierako begiak kimu epigeoa ematen du. Halakoak dira, adibidez, Sanseviera thyrsiflora eta Paspalum nicorae espezieen errizomak.
    - Errizoma monopodialetan, berriz, amaierako begiak jarraipena ematen dio errizomaren amaigabeko hazkundeari, eta begi axilarrek ematen dituzte kimu epigeoak. Halakoak dira espezie inbaditzaile askoren errizomak; adibidez, Sorghum halepense.

## Kanpo estekak

* Datuak: Q184208
* Multimedia: Rhizomes / Q184208
# Errizosfera

Errizosfera landareen sustraien inguruan dagoen lurzoruari deritzo. Eremu horretan bizidun ugari daude, batez ere mikroorganismoak. Landareen sustraiek bakterioen eta onddoen hazkuntza areagotzen duten hainbat substantzia jariatzen dituzte (gluzidoak, proteinak, bitaminak...), eta protozoo eta nematodoak ere bertan kopuru handietan daude, bakterioz elikatzen baitira.
Nahiz eta errizosferan mikrobioak ez izan mikorrizak bezain lotuak fisikoki sustraietara, eragin handia dute landareen hazkuntzan. Bestalde, errizosferaren mikrobioek landareen sustraiak infektatzen dituzten onddo patogenoen kolonizazioa eragozten dute.
Oso ugariak dira errizosferan dauden mikrobio motak. Bakterioen artean, Rhizobium da azpimarratzeko modukoa, landare lekadunekin sinbiosi egin eta nitrogenoaren finkapena burutzen duena.

## Erreferentziak

* ↑ zt hiztegia, Elhuyar
* ↑ Ingraham, J. eta Ingraham, C. Introducción a la Microbiología vol. 2, Ed. Reverté, 710 orr.

## Kanpo estekak

* Datuak: Q1124578
# Erro-bilaketa

Hizkuntzaren morfologian erro-bilaketa da hitzen eta batez ere hitz deklinatu eta flexiboen erroa erauztea. Badaude informazioa eskuratzen laguntzen duten algoritmo batzuk. Honenbestez, kontsulta bat burutzerakoan eskuratutako informazioa hobea izatea lor daiteke; hau da, erro-bilaketari esker liburutegi hitzaren bilaketa batekin liburu eta liburuak hitzak dituzten emaitzak lor daitezke, adibidez.

## Algoritmoak

Algoritmo ugari existitzen diren arren, ezagunena Porterren algoritmoa da. Badaude, gainera, analisi lexikografikoetan oinarritutako algoritmoak ere, besteak beste.

## Kanpo estekak

* (Ingelesez) Stemming-ari buruzko informazioa
* Datuak: Q1416732
# Erritonabir-lopinabir

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Erritonabir-lopinabirra farmako-konbinazio antirretrobirala da, GIB/HIESa duten pazienteen terapian erabiltzen dutena. Prebentziorako ere erabil daiteke, orratzarekin edo esposizio potentzial batekin egindako ziztadaren ondoriozko lesio baten ondoren. Ahotik ematen da, tableta, kapsula edo soluzio gisa.
Ondorio sekundario arrunten artean, beherakoa, gorakoak, nekea, buruko mina eta giharretako mina daude. Haurdunaldian erabili ohi da, eta segurua dirudi; bi medikamentu horiek GIB proteasaren inhibitzaileak dira. Erritonabirrak lopinabirraren deskonposizioa gutxitzean funtzionatzen du.

## Erreferentziak

* ↑ Euskalterm: [Farmakoak Hiztegia] [2022]
* 1 2 3 4 5 6 7 (Ingelesez) «Lopinavir and Ritonavir» The American Society of Health-System Pharmacists.

## Kanpo estekak

* Datuak: Q3836750
# Erritu

Erritua edo ohikunea erlijio bateko liturgiak arauturiko zeremonia da. Zentzu zabalean, erlijio erkidego baten elizkizunen multzoa ere bada. Mitoen edukiaren adierazpena den izaera dute. Errituen ospakizuna (errituala) jaiak eta zeremoniak izan daitezke, gutxi gorabehera solemneak, tradizioak, erlijio-agintaritzak edo dagokion erakundeak ezartzen dituen jarraibideen arabera, eta giza errituetarako ere balio du.

## Erreferentziak

* ↑ Euskalterm: [Hiztegi terminologikoa] [2002]
* 1 2 Euskaltzaindia. Erritu. in: Euskaltzaindiaren Hiztegia..

## Kanpo estekak

* Datuak: Q628455
* Multimedia: Rites / Q628455
# Erritual

Errituala errituaren ekintza da, erlijio bateko liturgiak arauturiko zeremonia. Adierazpen-multzo bat da, gizarte edo talde baten baitan, modu bertsuan, maiz errepikatzen dena eta balio sinbolikoa daukana, hala nola ezteiak, Donibane jaiko suak, txikiteoa eta lagun-talde baten aldiroko afariak eta gaupasak. Erlijioarekin, nortasun etniko eta sozialarekin eta beste zenbait gizarte-erakunderekin loturik daude; era berean, erakundetuak (ikurrina altxatzea herriko jaietan, adibidez) nahiz informalak (lagunarteko afaria, kasu) izan daitezke.

## Erreferentziak

* ↑ Euskaltzaindia. Erritual. in: Euskaltzaindiaren Hiztegia..

## Kanpo estekak

* Ohikuneak, Gizapedian.
# Erro (argipena)

Erro hitzak hainbat adiera ditu:
* hizkuntzalaritzan, erroa, talde bereko hitzek komunean duten fonema bilduma minimoa da;
* informatikan, erro direktorioa fitxategi-sistema baten nodo nagusia da;
* matematikan,
** erro karratua;
** erro enegarrena;
** erro edo zeroa, funtzio bati buruz, haren balioa zero egiten duten balioetako bakoitza da (ikus, ekuazioa);
* botanikan, erro edo sustraia, normalean lur azpian hazten den landare-atala;
* zoologian,
** erro edo errapea,
** erro edo olagarroaren tentakulua;
* arkitekturan,
** erro edo zimendua,
** ate bateko erro edo banda, atea laukira lotzen duen metalezko pieza;
* toponimoetan,
** Erro ibaia
** Erroibar, Nafarroako Zangozako merindadeko udalerria da, gaztelaniaz Erro izena duena.
** Erro, Erroibarko kontzeju bat.
** Erro mendatea.
* Erro abizena,
** Ion Erro (1968 -), politikaria;
** Juan Bautista Erro (1773 - 1884), politikaria;
** Luis Enrique Erro (1897-1955), Mexikoko ikertzaile;
** Enrique Erro (1912-1984), Uruguaiko politikaria;
* Erroa argitaletxea, Bilbon sortutako argitaletxea.
# Facciolella

Facciolella Anguilliformes taldeko arrain genero bat da. Nettastomatidae familian sailkatzen da.

## Espezieak

Sei espezie ezagutzen dira gaur egun.
* Facciolella castlei Parin & Karmovskaya, 1985
* Facciolella equatorialis (C. H. Gilbert, 1891) (Dogface witch eel)
* Facciolella gilbertii (Garman, 1899)
* Facciolella karreri Klausewitz, 1995
* Facciolella oxyrhyncha (Bellotti, 1883) (Facciola's sorcerer)
* Facciolella saurencheloides (D'Ancona, 1928)

## Kanpo estekak

* Datuak: Q2650636
* Multimedia: Facciolella / Q2650636
* Espezieak: Facciolella
# Face/Off

Face/Off, 1997ko John Woo hongkongdarrak zuzendutako ekintzazko thriller film bat da. John Travolta, Nicolas Cage, Joan Allen, Gina Gershon, Alessandro Nivola eta Colm Feore aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Castor Troy (Nicholas Cage) gaizkile soziopata arriskutsua hiltzorian da eta Sean Archer (John Travolta) FBIko agente berezia aurpegi aldaketa ebakuntza bat egiteko kirurgia egin du. Polizia Troyren gaizkile raldean infiltratzeko operazio bat burutzeko helburua du, Los Angeles hirian ezkutatu duten arma biologiko bat topatu nahi baidu, horretarako Archerri Troyren aurpegia jarri diote. Baina Troy esnatu, Archerren aurpegia jarri ta haren nortasuna bereganatuz ihes egitea lortuko du.

## Aktoreak

* John Travolta: Sean Archer
* Nicolas Cage: Castor Troy
* Joan Allen: Eve Archer
* Alessandro Nivola: Pollux Troy
* Gina Gershon: Sasha Hassler
* Dominique Swain: Jamie Archer
* Nick Cassavetes: Dietrich Hassler
* Harve Presnell: Victor Lazarro
* Colm Feore: Malcolm Walsh doktorea
* John Carroll Lynch: Walton espetxezaina
* CCH Pounder: Hollis Miller
* Robert Wisdom: Tito Biondi
* Margaret Cho: Wanda Chang
* Thomas Jane: Burke Hicks
* James Denton: Buzz
* Tommy Flanagan: Leo
* Matt Ross: Loomis
* Danny Masterson: Karl
* Chris Bauer: Ivan Dubov
* Romy Walthall: Kimberly
* Myles Jeffrey: Michael Archer
* David McCurley: Adam Hassler
* Lauren Sinclair: Winters agentea

## Kanpo loturak

* IMDBko fitxa irakurgai (Ingelesez)
* Datuak: Q223887
# Faccia a faccia

Faccia a faccia, 1967an, Sergio Sollimak zuzendutako spaghetti western generoko film bat da. Film hau, modu erratuan, Tomas Milianek Cuchilloren papera egiten duen trilogiaren bigarren zatitzat hartzen da. Baina, trilogia, diptikoa da: La resa dei conti eta Corri, uomo, corri.

## Istorioa

* Oharra: Atal honek istorio osoa edo amaiera argitzen du.
Fletcherrek (Gian Maria Volonte), Historia irakasle bat, osasun arazoak direla medio, ez du irakaskuntza uztea beste erremediorik. Eguzkiaren eta klima lehorrago baten bila doa Texasera. Preso dagoen Bauregard Bennett (Tomas Milian) gaizkile arriskutsuari laguntzen saiatzeagatik, honek bahitzen du ihesaldian. Bahiketa dela eta, gaizkilearekin denbora bat bizitzen eman ondoren, Bennettekin adiskidetasun bat hasten du, eta taldearen zati izaten amaitzen du.

## Aktoreak

* Tomás Milián
* Gian Maria Volonte
* William Berger
* Jolanda Modio
* Carole André
* Gianni Rizzo
* Angel del Pozo
* Aldo Sambrell

## Kanpo estekak

* (Ingelesez) Fitxa - imdb.com
* Datuak: Q1263650
# Espainiako Nortasun Agiri Nazional elektroniko

Espainiako Nortasun Agiri Nazional elektronikoa (gaztelaniaz: Documento Nacional de Identidad electrónico, DNIe) Espainian 2006tik indarrean dagoen nortasun agiri nazional elektronikoa da. Bere izen ofiziala Nortasun Agiri Nazionala (NAN) (gaztelaniaz, Documento Nacional de Identidad, DNI) da.

## Historia
### Nortasun Agiri Nazional elektroniko berria

2015eko urtarrilaren 12an, Nortasun Agiri Nazional elektroniko berria aurkeztu zuten. Aireportuetako kontroletan ilarak kentzeko, ikastetxeetan umeentzako baimenak sinatzeko eta pertsonen aurrekariak kontsultatzeko aukera ematen du. Hauek dira bere ezaugarriak:
* Hainbat tramite egiteko, ez da erakunde publikoen egoitzetara joateko beharrik izango. Telefono edo tabletaren bidez egin ahalko dira.
* Poliziarekin, Udaletxearekin eta Gizarte Segurantzarekin zuzenean harremanetan jartzeko aukera ematen du.
* Lanean igarotako denbora eta isunak kontsulta daitezke.
* Umeen ikastetxerako baimenak sinatzeko aukera ematen du.
* Aireportuko kontroletan ilarak ez sortzea espero da.
* Administrazioari tasak ordaintzeko aukera ematen du.
* Poliziei pertsonen aurrekariak eta aurretik jasotako isunak kontsultatzeko aukera ematen die.

## Ikus gainera

* Nortasun Agiri Nazionala (Espainia)

## Erreferentziak

* ↑ «NAN berriarekin, amaitu dira ilarak aireportu eta erakunde publikoetan», EiTB, 2015-01-13

## Kanpo estekak

* Datuak: Q87197501
# Espainiako Oroimen Historikoaren Legea

Espainiako Oroimen Historikoaren Legea, ofizialki Abenduaren 26ko 2007/52 Legea, gerra zibilean eta diktaduran jazarpena eta bortizkeria jasan zutenen aldeko neurrien ezarpena eta haien errekonozimendua eta beren eskubideen areagotzea, 2007ko urriaren 31n Espainiako Diputatuen Kongresuan onartutako ordenamendu juridikoko lege bat da.
Espainiako Gerra Zibileko (1936-1939) nahiz ondoren Frankoren diktaduran jasotako biktimen onartzea eta errekonozimendua barne hartzen du, ez hala, frankistek eraildako biktimen hobi komunen irekitze, indusketa edo aztertzea.
Legea teorian betetzekoa izan arren, Espainian maiz praktikan ez da betetzen, batez ere Alderdi Popularra eta espainiar nazionalismo eskuindarra agintean dauden hiri eta udalerrietan, Hego Euskal Herrian bereziki UPNrekin gertatzen den bezala.

## Hego Euskal Herria
### Nafarroa Garaia

Hego Euskal Herrian horren argibide garbiena Nafarroa Garaian UPN alderdia Nafarroako Gobernutik kaleratu arte militar kolpisten izenak daramatzaten kale eta haien omenezko monumentuen mantentzea da, adibidez, Iruñea hiriko Erorien monumentua, Imas Anaien kalea edota Julio Ruiz de Alda kalea. Aldiz, 2015tik aurrera eratutako Geroa Bai, EH Bildu, Ahal Dugu eta Ezkerraren Nafarroako Gobernuak Oroimen Historikoaren Legea betearazten eta egoera hau aldatzeari ekin zion.

### Euskadi

Euskadin ere, eta EAJ alderdiak 1936ko Gerran kolpisten jazarpena zuzenean jasan arren, alderdi horretako kidea eta Bilboko alkatea zen Iñaki Azkunak Espainiako Zerga Agentzia Administrazioren eraikinean dagoen armarri frankista eta Bilboko udaletxeko batzar aretoko alkate frankisten erretratuak kentzeko eskaerei muzin egin zien.

## Ereferentziak

* ↑ El Ayuntamiento de Bilbao mantiene un escudo franquista cuya retirada reclamó el PNV. 2002ko maiatzaren 3a. Elpaís.es (Gaztelaniaz)
* ↑ Azkuna,alcalde del PNV de Bilbo se niega a retirar retratos de alcaldes franquistas del ayuntamiento. 2014ko otsailaren 14a. Eh.lahaine-org (Gaztelaniaz)

## Kanpo estekak

* Datuak: Q703535
* Multimedia: Ley de Memoria Histórica de 2007 / Q703535
# Espainiako Polizia Nazionala

Espainiako Polizia Nazionala (gaztelaniaz Policía Nacional eta Cuerpo Nacional de Policía) Espainiako Barne Ministeritzaren menpe dagoen segurtasun erakundea da. 1824an sortu zuen Fernando VII.ak. 1986an hasi zen CNP berria, lege bati esker.
55.000 lagunek osatzen dute Espainia osoan banaturik.

## Soldatak

Soldata desberdinak dituzte Espainiako helmugaren arabera. Jakin izan denez, Kanariar Uharteetara igortzen dituzten polizia nazionalek 150 euroko hobaria kobratzen dute hileko; aldiz, Hego Euskal Herrira igorritakoek 695,62 euro, Kanarietako soldaten 4,6 halako.

## Esleitutako unitateak

Polizia Nazionalak 4 autonomia erkidegoetara esleitutako unitateak ditu: Valentzia, Andaluzia, Galizia eta Aragoi.
* Valentziako Autonomia Polizia
* Andaluziako Autonomia Polizia
* Galiziako Autonomia Polizia
* Aragoiko Autonomia Polizia
2014ra arte Asturiasko Printzerriko Autonomia Polizia ere bazegoen, gaur egun desagertua.

## Barne-egitura
### Polizia mailak

| Maila eta Kategoriak | Goi Karguak | Goi Karguak | Goi Karguak | Goi Karguak | Goi Eskala | Goi Eskala | Eskala Exekutiboa | Eskala Exekutiboa | Ikuskariordetza Eskala | Oinarrizko Eskala | Oinarrizko Eskala | Ikasleak | Ikasleak | Ikasleak | Ikasleak | Ikasleak |
| Espainia | | | | | | | | | | | | | | | | |
| Espainia | Zuzendariorde Operatiboa | Zuzendariorde Nagusia | Komisario Nagusi/Dibisioburu | Goi Buruzagi | Komisario Lehena | Komisarioa | Inspektoreburu | Inspektore | Inspektoreorde | Ofizial | Polizia | Praktiketako ikasle | 2. urteko ikasle | 1. urteko ikasle | Praktiketako polizia | Polizia ikasle |

### Uniformeak

Polizia Nazionalaren jantziak :
| Herri Segurtasuna (SC) | Prebentzio eta Erreakzio Unitatea (UPR) | Esku-hartze Polizialeko Unitatea (UIP) | Segurtasuneko Talde Operatibo Bereziak (GOES) | Operazioetako Talde Berezia (GEO) | Ekitaldiak eta Ordezkaritza | Ekitaldi Handiak | Ekitaldi Handiak (neskak) |

## Ikus, gainera

* Guardia Zibila

## Kanpo estekak

* Polizia Nazionalaren webgunea (Gaztelaniaz)
* Datuak: Q1143194
* Multimedia: Cuerpo Nacional de Policía / Q1143194
* ↑ (Gaztelaniaz) SL, TAI GABE DIGITALA. (2021-04-20). «El extra de «territorialidad» de las FSE en Euskal Herria es 4,6 veces superior al de Canarias» naiz: (Noiz kontsultatua: 2021-04-20).
# Espainiako Normalizazio Erakundea

Espainiako Normalizazio Erakundea edo AENOR 1986an Espainian sortutako irabazi-asmorik gabeko normalizazio- eta ziurtapen-erakunde pribatua da. 2017an bitan zatitu zen: normalizazio arlorako UNE eta ziurtapenak egiteko AENOR Internacional sortu zituzten.

## Erreferentziak

* ↑ Euskalterm: [Laburtzapenak Hiztegia] [2009]
* ↑ Euskalterm: [Kalitatea Hiztegia] [2015]

## Ikus, gainera

* Normalizazio
* Estandarizaziorako Nazioarteko Erakundea

## Kanpo estekak

* Datuak: Q291461
* Multimedia: AENOR / Q291461
# Espainiako Olinpiar Batzordea

Espainiako Olinpiar Batzordea (gaztelaniaz: Comité Olímpico Español) onura publikoko elkarte pribatu bat da, Mugimendu Olinpikoa eta bere idealak sustatu eta zabaltzen dituena eta Olinpiar Jokoetan Espainiak duen parte-hartzea kudeatzen duena.
Nahiz eta Espainiak Olinpiar Jokoetan parte hartu zuen lehen aldia 1900. urtekoa izan, Espainiako Batzorde Olinpikoa 1921eko azaroaren 23an sortu ¡eta 1924ko urtarrilaren 11n Bartzelonan birsortu zuten Güelleko baroiaren lehendakaritzapean.

## Presidenteen zerrenda

| Agintaldia | Presidentea |
| 1905-1909 | Julio de Urbina Ceballos Escalera |
| 1909-1921 | Gonzalo de Figueroa Torres |
| 1924-1926 | Santiago Güell López |
| 1926-1931 | Eusebio López Díaz de Quijano |
| 1933-1936 | Augusto Pi Suñer |
| 1941-1956 | José Moscardó Ituarte |
| 1956-1967 | José Antonio Elola-Olaso |
| 1967-1970 | Juan Antonio Samaranch Torelló |
| 1970-1975 | Juan Gich Bech de Careda |
| 1975-1976 | Tomás Pelayo Ros |
| 1976-1980 | Benito Castejón Paz |
| 1980-1983 | Jesús Hermida Cebreiro |
| 1983-1984 | Romà Cuyàs Sol |
| 1984-1987 | Alfontso Borboikoa Dampierre |
| 1987-1998 | Carlos Ferrer Salat |
| 1998-2002 | Alfredo Goienetxe Moreno |
| 2002-2005 | Jose Maria Etxebarria Artetxe |
| 2005- | Alejandro Blanco Bravo |

## Kanpo estekak

* webgune ofiziala (Gaztelaniaz)
* Datuak: Q2469149
* Multimedia: Comité Olímpico Español / Q2469149